2030ம் ஆண்டில் டெட் மோஸ்பி (குரல் கொடுத்தவர் பாப் ஸகெட்) தனது மகளையும் மகனையும் அமர வைத்து அவர்களது அம்மாவை தான் எப்படி சந்தித்தோம் என்ற கதையை கூறுகிறான்.

கதை 2005ம் ஆண்டில் துவங்குகிறது. டெட் (ஜோஷ் ராட்னர்) ஒரு 27 வயது திருமணமாகாத கட்டிட கலைஞன்; தனது நெருங்கிய கல்லூரித் தோழர்களான சட்டக் கல்லூரி மாணவன் மார்ஷல் எரிக்ஸன் (ஜேஸன் ஸெகெல்) மற்றும் பள்ளிக்கூட ஆசிரியை லில்லி ஆல்ட்ரின் (அலிஸன் ஹன்னிகன்) உடன் நியூ யார்க் நகரத்தில் வசித்து வருகிறான். லில்லியும் மார்ஷல்லும் ஒன்பது ஆண்டுகளாக காதலிக்கின்றனர். மார்ஷல் லில்லியிடம் தன்னைத் திருமணம் செய்துகொள்ளுமாறு கேட்கிறான். அவர்களது நிச்சயம் டெட்டையும் தனக்கு ஒரு வாழ்கைத் துணையைத் தேடிக்கொள்ள ஊக்குவிக்கிறது - அவனது சிறந்த நண்பன் என்று சொல்லிக்கொள்ளும், நான்காண்டுகளுக்கு முன்னர் ஒரு கழிவறையில் சந்தித்த பார்னி ஸ்டின்ஸன் (நீல் பாட்ரிக் ஹாரிஸ்) எரிச்சலைக் கிளப்பிவிட. பார்னி ஒரு பெண்கள் பித்தன். ஏரளாமான ஏமாத்து வேலைகள் செய்து - மாறு வேடங்கள், மாற்று அடையாளங்கள் உட்பட - பெண்களை அனுபவித்து உடனே அவர்களைக் கழட்டிவிடுவான்.

டெட், விக்டோரியா (ஆஷ்லீ வில்லியம்ஸ்) என்னும் அடுமனை உரிமையாளரை ஒரு திருமணத்தில் சந்திக்க, இருவரும் ஒருவரை ஒருவர் விரும்புகின்றனர். இதனைக் கண்டு ராபின் பொறாமைக் கொள்கிறாள்; டெட் மீது தமக்கும் காதல் உள்ளது என்று அறிகிறாள். விக்டோரியாவுக்கு ஜெர்மனியில் சமையல் கலை படிக்க வாய்ப்பு வருகிறது; ஜெர்மனிக்கு செல்கிறாள்; டெட்டுடன் தொலைதொடர்பு உறவு வைத்துக்கொள்ள முயல்கிறாள். ராபின்னி�ன் உணர்ச்சிகளைப் பற்றி டெட் அறிய, விக்டோரியாவிடமிருந்து பிரிந்ததாக ராபின்னிடம் பொய் சொல்கிறான்; இருவரும் உடலுறவு கொள்ள தொடங்குகின்றனர். ஆனால் விக்டோரியா டெட்டை அலைபேசியில் அழைக்கும்பொழுது தவறாக ராபின் எடுக்கிறாள், உண்மை அறிகிறாள். டெட்டும் விக்டோரியாவும் பிரிகிறார்கள். கோபம் கொண்ட ராபின் சில நாட்களாக டெட்டிடம் விலகுகிறாள். ஆனால் சில நாட்கள் கழித்து சமரசம் செய்கின்றனர், காதலர்களாக இணைகின்றனர்.

இதற்கிடையில் லில்லி மார்ஷல்லுடன் கொண்ட உறவினால் வாய்ப்புகள் ஏதாவது தவரிவிட்டாளோ என்று நினைக்கத் தொடங்குகிறாள். மார்ஷல்லுடன் உறவை துண்டித்துக்கொண்டு கவின் கலை படிப்பு படிக்க ஸான் ஃ பிரான்ஸேஸ்கோ நகரத்துக்கு செல்கிறாள்.

டெட் ராபின்னுடன் இரவைக்கழிதுவிட்டு மறுநாள் அவனது குடியிருப்புக்குத் திரும்ப, மார்ஷல் மனமுடைந்து லில்லியின் நிச்சயதார்த்த மோதிரத்தை கையில் வைத்தபடி மழையில் அமர்ந்திருப்பதைக் காண்பதாக இப்பருவம் முடிகிறது.

சீசன் இரண்டு
விமர்சன வரவேற்பு
சீசன் ஐந்து
சீசன் ஒன்று